hotchpotch/miracl-hf-unified huggingface dataset:
ভিজুয়াল বেসিক ডট নেট
ভিজুয়াল বেসিক .নেট হলো () মাইক্রোসফট এর ভিজুয়াল বেসিক এর উন্নত রূপ । এতে ফার্মওয়ার্ক সমর্থন করে । ভিজুয়াল বেসিক ডট নেট ব্যবহার করে খুব সহজে একটি উইন্ডোজ সফটওয়্যার তৈরী করা সম্ভব । বর্তমানে ভিজুয়াল বেসিক ডট নেটে অনেকগুলো টেমপ্লেট সংযুক্ত আছে ।
নিম্নলিখিতটি একটি খুব সহজ VB.NET প্রোগ্রাম, একটি কনসোল অ্যাপ্লিকেশন হিসাবে নির্মিত ক্লাসিক উদাহরণ "হ্যালো বিশ্ব"-এর একটি সংস্করণ:
Module Module1
End Module
২০০২ সালে ভিজুয়াল বেসিক ডট নেট এর পরীক্ষামূলকভাবে ভিজুয়াল স্টুড়িওর সাথে বাজারে ছাড়া হয় । ক্রমে ভিজুয়াল বেসিক ডট নেট এর জনপ্রিয়তা বৃদ্ধি পায় । পরবর্তীতে ২০০৫ সালে এর এক্সপ্রেস প্যাকেজ বাজারে ছাড়া হয় । শুধুমাত্র ভিজুয়াল বেসিক ডট নেট ২০০৫ এবং ২০০৮ এর এক্সপ্রেস প্যাকেজ রয়েছে । 
প্রথম মুক্তি পায় । সংস্করণ ৭.০
সংস্করণ ৭.১
সংস্করণ ৮.০
সংস্করণ ৯.০
সংস্করণ ১০.০ । এটি উইন্ডোজ এক্সপিতে সমর্থন করে । ওয়েব সাইট ডেভলপমেন্ট যুক্ত করা হয়েছে ।
সংস্করণ ১১.০ । উইন্ডোজ ৭ ও উইন্ডোজ ৮এ সমর্থন করে ।
সংস্করণ ১১.০ কিন্তু এটি একটু উন্নত । সংস্করণ ১১.০ তে সমস্যা ছিল যা ২০১৩ তে নাই ।
সংস্করণ ১৪ . বর্তমানে চলমান ।
হিউম্যানওয়্যার
“হার্ডওয়্যার ও সফটওয়্যারের সাথে সম্পৃক্ত মানুষ বা মানুষের সমষ্টিকে হিউম্যানওয়্যার বা ব্যবহারকারী বলে ।“
অর্থাৎ , মানুষের সাথে কম্পিউটারের একটা সম্পর্ক রয়েছে । কম্পিউটারের সফটওয়্যার হার্ডওয়্যারের সৃষ্টি মানুষের মাধ্যমে হয়েছে । মানুষের অক্লান্ত পরিশ্রমের ফলে কম্পিউটার আজ এতো উন্নত পর্যায়ে আসতে সক্ষম হয়েছে । এখনে লক্ষ্য করলে দেখতে পরবেন যে, কম্পিউটারের সাথে মানুষের একটি গভীর সম্পর্ক রয়েছে । আর কম্পিউটার পরিচালনা,নির্মাণ ও উন্নয়নে জড়িত মানুষকে হিউম্যানওয়্যার বলা হয় ।
মানুষের সাহায্য ছাড়া হার্ডওয়্যার ও সফটওয়্যার নিজে নিজে কোন কাজ করতে পারে না । কম্পিউটারের কোন নিজস্ব বুদ্ধি নেই । যদিও আমরা দেখি কম্পিউটার অনেক দ্রুত সিদ্ধান্ত নিতে পারে । 
সিদ্ধান্ত নেওয়ার প্রোগ্রাম মানুষই কম্পিউটারের মধ্যে যুক্ত করে । মানুষ হার্ডওয়্যারের উন্নয়নে কাজ করে । হার্ডওয়্যার যত উন্নত হয় কম্পিউটারের সামর্থ তত বৃদ্ধি পায় । একটা ভালো হিউম্যানওয়্যার কম্পিউটারের ব্যাপক পরিবর্তন আনতে সক্ষম । হিউম্যানওয়্যার ছাড়া কম্পিউটার অচল ।
হিউম্যানওয়্যার সাধারনত দুই প্রকার । 
প্রান্তিক পর্যায়ে বিভিন্ন কর্ম ক্ষেত্রে বিভিন্ন কাজে যে ব্যক্তি কম্পিউটার ব্যবহার করে তাকে ব্যবহারকারী বলা হয় । এই ব্যবহারকারী শুধু উপযোগ শেষ করেন ।
কম্পিউটারের দুইটি অংশ হার্ডওয়্যার ও সফটওয়্যারের উৎপাদন ও উন্নয়নে জড়িত ব্যক্তিরা হলেন উৎপাদন ও উন্নয়নকারী । ডিজাইনার ও প্রযুক্তিবিদরা তাদের সৃজনশীল মেধার মাধ্যমে হার্ডওয়্যারের উন্নয়ন করেন । অন্যদিকে ভালো প্রোগ্রামাররা বিভিন্ন সমস্যা চিন্হিত করার মাধ্যমে তা সমাধানে কম্পিউটারের উপযোগী সফটওয়্যার তৈরী করেন ।
সরঞ্জাম
সরঞ্জাম বলতে সেই সব বস্তুকে বুঝায় যার দ্বারা দৈনন্দিন কাজকর্ম দ্রুত ও সহজে করা সম্ভব হয়।
নৃ-বিজ্ঞানীরা মনে করেন মানুষের বর্তমান অবস্থায় পৌঁছানোর পেছনে রয়েছে বিভিন্ন ধরনের সরঞ্জামের ব্যবহার। মানুষ তাদের প্রচলিত সরঞ্জাম ব্যবহার ও উন্নত করার মাধ্যমে কাজ কর্মে দ্রুততা নিয়ে এসেছে। সরঞ্জাম ব্যবহারের মাধ্যমে মানুষ উন্নত ও আরও গতিময় হতে পেরেছে। প্রাচীন কালে আদিম মানুষ/গুহা মানবরা অসহায় জীবনযাপন করতো। তারা গুহায় লুকিয়ে বসবাস করতো থাকতো।
শুধুমাত্র মানুষই উন্নত সরঞ্জাম ব্যবহার করে । আর বাকী প্রাণীকুল প্রাকৃতিক সরঞ্জাম ব্যবহার করে ।
ভাংবাড়ীয়া ইউনিয়ন
ভাংবাড়ীয়া ইউনিয়ন বাংলাদেশের চুয়াডাঙ্গা জেলার একটি প্রশাসনিক এলাকা।
এই ইউনিয়টি বাংলাদেশের দক্ষিণ-পশ্চিমাঞ্চলের খুলনা বিভাগের চুয়াডাঙ্গা জেলার আলমডাঙ্গা উপজেলার অন্তর্গত। এর পশ্চিমে মেহেরপুর জেলা, উত্তরে কুষ্টিয়া জেলা, দক্ষিনে গাংনী ইউনিয়ন এবং পুর্বে হারদী ইউনিয়ন অবস্থিত। ইউনিয়নটির পাশ দিয়ে মাথাভাঙ্গা নদী প্রবাহিত হচ্ছে।
এখানে মোট ১১টি গ্রাম আছে; এগুলো হলোঃ * ভাংবাড়ীয়া; * হাটবোয়ালিয়া; * বড়বোয়ালিয়া; * নগরবোয়ালিয়া; * বগাদী; * খোরদ; * মহেষপুর; * রাধানগর; * ভুগাইল; * বাশবাড়ীয়া এবং বাচামারী।
এখানে ১০ টিপ্রথমিক বিদ্যালয় ৪ টি মাধ্যমিক বিদ্যালয় এবং ১ টি মাদ্রাসা রয়েছে।
৩৪তম জাতীয় চলচ্চিত্র পুরস্কার (বাংলাদেশ)
৩৪তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৪তম আয়োজন; যা ২৩ জুলাই ২০১১ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
২৩ জুলাই ২০১১ সালে বঙ্গবন্ধু আন্তর্জাতিক সম্মেলন কেন্দ্রে জমকালো আয়োজনের মাধ্যমে ২০০৯ সালের জাতীয় চলচ্চিত্র পুরস্কার প্রদান করা হয়। প্রধান অতিথি হিসেবে প্রধানমন্ত্রী শেখ হাসিনা বিজয়ীদের হাতে পুরস্কার তুলে দেন।
খোকশাবাড়ী ইউনিয়ন, নীলফামারী সদর
খোকশাবাড়ী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
খোকশাবাড়ী ইউনিয়নের উত্তরে ডোমার উপজেলার সোনারায় ইউনিয়ন ও সদরের লক্ষীচাপ ইউনিয়ন, দক্ষিনে নীলফামারী পৌরসভা ও পূর্বে টুপামারী ইউনিয়ন ও পলাশবাড়ী ইউনিয়ন এবং পশ্চিমে চওড়া বড়গাছা ইউনিয়ন অবস্থিত।
খোকশাবাড়ী ইউনিয়ন ৯টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
নাসের হুসেন
নাসের হুসেন, ওবিই (জন্ম: ২৮ মার্চ, ১৯৬৮) ভারতের মাদ্রাজে জন্মগ্রহণকারী ব্রিটিশ-ভারতীয় বংশোদ্ভূত বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ১৯৮৭ থেকে ২০০৪ সাল মেয়াদে আন্তর্জাতিক ক্রিকেটে প্রতিনিধিত্ব করেন। পাশাপাশি দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন তিনি। কাউন্টি ক্রিকেটে এসেক্স দলে খেলেন।
বাবা ‘রাজা জো হুসেনের’ অনুপ্রেরণায় ক্রিকেটে হাতেখড়ি ঘটে। কিশোর অবস্থায় তাঁর পরিবার ইংল্যান্ডে অভিবাসিত হয়। ১৯৮৭ সালে এসেক্সের সদস্য হিসেবে যোগ দেন। বিদ্যালয়ে থাকাকালে স্পিন বোলার থেকে ব্যাটিংয়ের দিকে নজর দেন। এ সময় তিনি এসেক্সের পক্ষে বিভিন্ন বয়সভিত্তিক দলে খেলেন। ১৯৮৯ সালের কাউন্টি চ্যাম্পিয়নশীপে ৯৯০ রান তোলেন। প্রথম-শ্রেণীর ক্রিকেট ও লিস্ট-এ ক্রিকেটে ৬৫০-এরও অধিক খেলায় ত্রিশ সহস্রাধিক রান সংগ্রহ করেছেন।
কাউন্টি ক্রিকেটে চমকপ্রদ ক্রীড়াশৈলী প্রদর্শন করায় ইংল্যান্ড দলের সদস্যরূপে মনোনীত হন। কিন্তু আঘাতপ্রাপ্তি ও দূর্বল ক্রীড়াশৈলী প্রদর্শনের প্রেক্ষিতে ১৯৯০-এর দশকের শুরুতে আন্তর্জাতিক ক্রিকেটে তাঁর অংশগ্রহণ বেশ অনিয়মিত ছিল। ১৯৯০ সালের ওয়েস্ট ইন্ডিজ সফর ও ১৯৯৩ সালে তিনি আও চার খেলায় অংশ নেন। ১৯৯৬ সাল থেকে ইংল্যান্ডের নিয়মিত টেস্ট ক্রিকেটার হিসেবে অংশগ্রহণ করতে থাকেন তিনি।
১৯৯৭ সালে এজবাস্টনে অনুষ্ঠিত প্রথম টেস্টে তিনি তার সর্বোচ্চ ২০৭ রান সংগ্রহ করেন। এ প্রসঙ্গে উইজডেন মন্তব্য করে যে, ‘প্রতিভাবানের স্পর্শে সমৃদ্ধ’। সমগ্র খেলোয়াড়ী জীবনে ৯৬ টেস্ট ও ৮৮টি একদিনের আন্তর্জাতিকে অংশগ্রহণ করেছেন তিনি।
কিশোর অবস্থায় অ্যালেক স্টুয়ার্টকে আদর্শ হিসেবে মানতেন। ১৯৯৯ সালে অধিনায়ক হিসেবে তাঁরই স্থলাভিষিক্ত হন। ২০০৩ সালে অবসর গ্রহণের পূর্ব পর্যন্ত ৪৫ টেস্টে ইংল্যান্ড দলকে নেতৃত্ব দেন তিনি। বিদেশে চারটি সিরিজে ধারাবাহিকভাবে দলকে জয় এনে দেন ও টেস্টে তৃতীয় স্থান থেকে শীর্ষ পর্যায়ে নিয়ে আসতে সক্ষমতা দেখান তিনি। ফলশ্রুতিতে তাঁকে ইংল্যান্ডের অন্যতম সেরা তুখোড় অধিনায়ক হিসেবে চিত্রিত করা হয়। দ্য টাইমসের সংবাদদাতা সিমন বার্নস তাঁর সম্পর্কে লিখেন যে, অধিনায়ক হিসেবে তিনি সফল ও যোগ্য। অধিনায়কত্ব থেকে অবসর নেয়ার পর সময় ভবিষ্যতের অধিনায়ক অ্যান্ড্রু স্ট্রসের অভিষেক ঘটে। ঐ খেলায় হুসেন তার সেঞ্চুরি দেখেছিলেন।
অবসর পরবর্তীকালে স্কাই স্পোর্টসের ধারাভাষ্যকারের দায়িত্ব পালন করেন। ২০০৫ সালে প্লেয়িং উইদ ফায়ার শিরোনামে আত্মজীবনী লিখেন যা ব্রিটিশ স্পোর্টস বুক পুরস্কারের সেরা আত্মজীবনী শ্রেণীতে পুরস্কার পায়।
ক্রিকেট জীবন থেকে অবসর নেয়ার ঘন্টাখানেকের মধ্যেই স্কাই স্পোর্টসের ধারাভাষ্যকার দলে পূর্ণাঙ্গকালীন সময়ের জন্য যোগ দেন। এ দলে সাবেক অধিনায়কত্রয় বব উইলিস, ডেভিড গাওয়ার ও ইয়ান বোথাম এবং সাবেক ইংরেজ কোচ ডেভিড লয়েড ছিলেন। এ প্রসঙ্গে স্কাইয়ের ভিক ওয়াকলিং বলেন যে, আমাদের ধারাভাষ্যকার কক্ষে সর্বাপেক্ষা অভিজ্ঞ ধারাভাষ্যকার রয়েছেন। চারজন সাবেক ইংরেজ অধিনায়ক সর্বসাকুল্যে চারশতাধিক টেস্ট, বিশ সহস্রাধিক রান ও সাত শতাধিক উইকেট পেয়েছেন। এছাড়াও তাঁরা প্রত্যেকেই উইজডেন বর্ষসেরা ক্রিকেটারের পুরস্কার লাভ করেন।
পলাশবাড়ী ইউনিয়ন
পলাশবাড়ী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
পলাশবাড়ী ইউনিয়ন নীলফামারী শহরের উত্তরে অবস্থিত। ইউনিয়নের উত্তরে ডোমার উপজেলার সোনারায় ইউনিয়ন,ও সদরের লক্ষীচাপ ইউনিয়ন, দক্ষিনে নীলফামারী পৌরসভা ও পূর্বে টুপামারী ইউনিয়ন পশ্চিমে চওড়া বড়গাছা ইউনিয়ন, গোড়গ্রাম ইউনিয়ন ও খোকশাবাড়ী ইউনিয়ন অবস্থিত ।
পলাশবাড়ী ইউনিয়ন ১০ মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
পলাশবাড়ী ইউনিয়নের জনসংখ্যা উপাত্ত
এ ইউনিয়নের শিক্ষা হার ৪৬%। ইউনিয়নের ১টি কলেজ, ৫টি মাধ্যমিক বিদ্যালয়, ২টি মাদ্রাসা, ১০টি প্রাথমিক বিদ্যালয়, ১টি প্রিক্যাটেড স্কুল ও ৩টি কিন্ডারগার্ডেন স্কুল রয়েছে।
উল্লেখযোগ্য শিক্ষাপ্রতিষ্ঠান
প্রতিমন্ত্রী
একজন প্রতিমন্ত্রী হলেন পূর্ণ মন্ত্রী ও উপমন্ত্রীর মধ্যবর্তী পদমর্যাদার মন্ত্রী। প্রতিমন্ত্রীকে সাধারণত একজন পূর্ণ মন্ত্রীর কাজের চাপ ও দায়িত্ব কমানোর লক্ষ্যে নিযুক্ত করা হয়। প্রতিমন্ত্রী পূর্ণ মন্ত্রীর অধীনে থেকে কোন বিভাগের অংশবিশেষের দায়িত্ব পালন করেন।
শ্রীলঙ্কা মাতা
শ্রীলঙ্কা মাতা (সিংহলি ভাষা:ශ්‍රී ලංකා ජාතික ගීය ;তামিল ভাষা ஸ்ரீ லங்கா தாயே ) হচ্ছে শ্রীলঙ্কার জাতীয় সংগীত, যেটি রবীন্দ্রনাথ ঠাকুর রচনা করেন এবং আনন্দ সামারাকুন সিংহলি ভাষায় অনুবাদ করেন।
শ্রীলঙ্কার খ্যাতিমান সংগীত ব্যক্তিত্ব আনন্দ সামারাকুন ১৯৩০ খ্রিস্টাব্দে বিশ্বভারতীতে চারুকলা ও সংগীত বিষয়ে উচ্চশিক্ষা নিতে এসেছিলেন। সেখানে তিনি রবীন্দ্রনাথ ঠাকুরের সান্নিধ্য পান। রবীন্দ্রনাথ তাঁর ছাত্র আনন্দ সামারাকুনের জন্য বাংলা ভাষায় "নমো নমো শ্রীলঙ্কা মাতা"  গানটি রচনা করেন এবং এর সুর দেন। সামারাকুন তারপর ১৯৪০ সালে ব্রিটিশ শাসনাধীন শ্রীলঙ্কায় ফিরে যান এবং সিংহলি ভাষায় গানটি অনুবাদ করেন। যার প্রথম লাইন হচ্ছে "নমো নমো মাতা আপা শ্রীলঙ্কা নমো নমো মাতা, সুন্দর শ্রী বরণী।"  তাঁর অনুবাদের পর শ্রীলঙ্কার মিউসেস কলেজ নামক শিক্ষা প্রতিষ্ঠানের গায়ক দল গানটি প্রথম পরিবেশন করেন। তারপর গানটি সমস্ত দেশ জুড়ে ব্যাপক জনপ্রিয়তা অর্জন করে। তৎকালীন সময়ে বেতারে সম্প্রচারিত জনপ্রিয় গানগুলোর মধ্যে অন্যতম ছিল গানটি।
১৯৪৮ সালে শ্রীলঙ্কা ব্রিটেনের নিকট হতে স্বাধীনতা অর্জন করে। কিন্তু স্বাধীনতার পরও শ্রীলঙ্কায় ব্রিটেনের জাতীয় সংগীত ব্যবহার করা হত। ১৯৫০ সালে শ্রীলঙ্কার অর্থমন্ত্রী জে.আর জয়বর্ধনে শ্রীলঙ্কা সরকারকে আনন্দ সামারাকুনের অনুবাদকৃত "নমো নমো মাতা, সু্ন্দর শ্রীবরণী" গানটিকে শ্রীলঙ্কার জাতীয় সংগীত করার আবেদন জানান। তখন শ্রীলঙ্কা সরকার গৃহ ও গ্রামোন্নয়ন মন্ত্রী এডুইন বিজয়রত্নের নেতৃত্বে জাতীয় সংগীত প্রনয়ন সংক্রান্ত কমিটি গঠন করেন। উক্ত কমিটি অনেক গুলো গান নির্বাচন করে, কিন্তু তন্মধ্যে আনন্দ সামারাকুনের নমো নমো মাতা জাতীয় সংগীত হিসেবে গ্রহন করা হয়। এই কমিটি সামারাকুনের সমর্থনে গানটির দশম পঙক্তিতে কিছু পরিবর্তন এবং পরিবর্ধন আনে। ২২ নভেম্বর ১৯৫১ সালে সরকার গানটিকে শ্রীলঙ্কার জাতীয় সংগীত রূপে ঘোষণা করে।  ১৯৫২ সালে এম. নল্লথম্বি গানটি তামিল ভাষায় অনুবাদ করেন। ১৯৫২ সালে শ্রীলঙ্কার প্রথম স্বাধীনতা দিবসে গানটি আনুষ্ঠানিকভাবে গাওয়া হয়।
১৯৫০-এর দশকের শেষের দিকে গানটির প্রথম লাইন "নমো নমো মাতা" নিয়ে অনেক বিতর্ক শুরু হয়। এটিকে দেশের জন্য দুর্ভাগ্যের প্রতীক হিসেবে বিবেচনা করা হয়েছিল এবং দেশের দুই প্রধানমন্ত্রীর মৃত্যুর ঘটনায় দায়ী করা হয়েছিল। তাই শ্রীলঙ্কা সরকার ১৯৬১ সালের ফেব্রুয়ারি মাসে আনন্দ সামারাকুনের অমতে ও প্রবল বিরোধিতা সত্ত্বেও গানটির প্রথম লাইনে পরিবর্তন আনে এবং প্রথম লাইনটি বদলে "শ্রীলঙ্কা মাতা, আপা শ্রীলঙ্কা নমো নমো নমো নমো মাতা" করা হয়। আনন্দ সামারাকুন ১৯৬২ সালের এপ্রিলে মাসে আত্মহত্যা করেন ও তাঁর আত্মহত্যার কারণ হিসেবে তাঁর রচিত জাতীয় সঙ্গীতের ক্ষতিসাধনকে দায়ী করেন।
১৯৭৪ খ্রিস্টাব্দে দ্বিতীয় প্রজাতন্ত্রী সংবিধান "শ্রীলঙ্কা মাতা" গানটিকে সাংবিধানিক স্বীকৃতি প্রদান করে।
শ্রীলঙ্কার জাতীয় সংগীতটি অনেক গুলো ভাষায় অনুদিত হয়েছে। যেমন: বেলজিয়াম, ফরাসি, কানাডীয়, ইংরেজী, জার্মান, ইতালীয়, রোমানসহ আরো অনেকগুলো ভাষায়। শ্রীলঙ্কার অধিকাংশ মানুষ সিংহলী ভাষায় কথা বলে (৭৫%) এবং জাতীয় সংগীতটি সিংহলী ভাষায়ই বেশি গাওয়া হয়। এছাড়াও বিভিন্ন সরকারি কার্যক্রমে তামিল ভাষায়ও গানটি গাওয়া হয়।
উইলিয়াম সি. ক্যাম্পবেল (বিজ্ঞানী)
উইলিয়াম সেসিল ক্যাম্পবেল (জন্ম ২৮ জুন, ১৯৩০) হলেও একজন আইরিশ বংশোদ্ভূত মার্কিন জীববিজ্ঞানী। পরজীবী সৃষ্ট রোগ প্রতিরোধের যুগান্তকারী কিছু প্রতিষেধক আবিষ্কারের জন্য তিনি ২০১৫ সালে চিকিৎসাবিজ্ঞানে নোবেল পুরস্কার লাভ করেন। তিনি বর্তমানে যুক্তরাষ্ট্রের "ড্রিউ বিশ্ববিদ্যালয়ে "অধ্যাপক হিসেবে কর্মরত আছেন।
ক্যাম্পবেল আয়্যারল্যান্ডের রোমেলটন প্রদেশে ১৯৩০ সালে জন্ম গ্রহণ করন। তিনি তাঁর পিতা আর জে ক্যাম্পবেল এর তৃতীয় সন্তান। তিনি ১৯৫২ সালে ডাবলিনের ট্রিনিটি কলেজ থেকে প্রাণীবিদ্যায় ১ম শ্রেনীতে স্নাতক ডিগ্রি অর্জন করেন। তিনি ১৯৫৭ সালে ইউনিভার্সিটি অব উইসকনসিন-ম্যাডিসন থেকে স্নাতোকত্তর ডিগ্রি অর্জন করন।
১৯৫৭ থেকে ১৯৯০ সাল পর্যন্ত তিনি একটি ঔষধ কোম্পানিতে গবেষক হিসেবে কর্মরত ছিলেন। এছাড়াও ১৯৮৪ থেকে ১৯৯০ পর্যন্ত তিনি "এস্যা বিজ্ঞান ইনিস্ট্রিটিউটে" পরিচালক হিসেবে কর্মরত ছিলেন। ১৯৬২ সালে তিনি আমেরিকার নাগরিকত্ত্ব লাভ করেন। ২০০২ সালে তিনি মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য নির্বাচিত হন। পরজীবী সৃষ্ট রোগ প্রতিরোধের যুগান্তকারী কিছু প্রতিষেধক আবিষ্কারের জন্য তিনি ২০১৫ সালে জাপানের সোতোশি ওমুরার সাথে চিকিৎসাবিজ্ঞানে নোবেল পুরস্কার লাভ করেন। আরেক জন, চীনের ইউইউ তু যিনি ম্যালেরিয়া রোগের এমন কিছু প্রতিষেধক আবিষ্কার করেছেন, যা অতীতের সব ধারণাকেই পাল্টে দেবে। ১৯৫১ সালে পদার্থে নোবেল জয়ী আর্নেস্ট ওয়াটসনের পর তিনিই ২য় আইরিশ নোবেল জয়ী।
পরজীবী গোলকৃমি থেকে যেসব রোগের সংক্রমণ হয় তা থেকে সুরক্ষা পেতে নতুন প্রতিষেধক উদ্ভাবন করেন উইলিয়াম ক্যাম্পবেল। তিনি এবং জাপানের সোতোশি ওমুরা যৌথ ভাবে এ নিয়ে অনেক দিন ধরে ব্যাপক গবেষণা চালাচ্ছেন। গোলকৃমির সংক্রমণে বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসসহ বিভিন্ন রোগে আক্রান্ত হচ্ছে। এই দুই ধরনের পরজীবীর বিরুদ্ধে লড়াইয়ে দীর্ঘদিন সীমিত অগ্রগতির পর আইভারমেকটিন ও আর্টেমিসিনিন নামের দুটি নতুন ওষুধ তৈরির করেন তারা। আর এর মধ্য দিয়ে এসব রোগের চিকিৎসায় রীতিমতো বিপ্লব ঘটে। নোবেল কমিটি বলেছে, এই তিন বিজ্ঞানীর উদ্ভাবন পৃথিবীর লাখ লাখ মানুষের জীবন বদলে দিয়েছে।
ডন টলন
ডোনাল্ড ডন টলন (; জন্ম: ১৭ ফেব্রুয়ারি, ১৯১৬ - মৃত্যু: ৭ সেপ্টেম্বর, ১৯৮৪) কুইন্সল্যান্ডের বুন্দাবার্গ এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৯৪৬ থেকে ১৯৫৩ সালের মধ্যবর্তী সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। অস্ট্রেলিয়ার ক্রিকেট ইতিহাসে তাঁকে সর্বাপেক্ষা সফল ও টেস্ট ক্রিকেটের ইতিহাসে সর্বকালের অন্যতম সেরা উইকেট-কিপার হিসেবে চিত্রিত করা হয়ে থাকে। ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেন ‘ডিফি’ ডাকনামে পরিচিত ডন টলন।
কুইন্সল্যান্ডের বুন্দাবার্গ এলাকায় চৌদ্দ বছর বয়সে তিনি ক্রিকেট খেলায় অংশগ্রহণ করেন। সেখানেই দলীয় অধিনায়ক ও টেস্ট খেলোয়াড় অ্যালান কিপাক্সের দৃষ্টিতে পড়েন তিনি। ১৯৩২-৩৩ মৌসুমে কুখ্যাত বডিলাইন সফরে আসা ডগলাস জারদিনের ইংল্যান্ড দলের বিপক্ষে খেলার জন্য কুইন্সল্যান্ডের সদস্য মনোনীত হয়েছিলেন। ইংল্যান্ডের ৩৭৬ রানের ইনিংসে টলন মাত্র পাঁচটি বাই রান দিয়েছিলেন ও টেস্ট ক্রিকেটের ইতিহাসে অন্যতম সফলতম ব্যাটসম্যান হার্বার্ট সাটক্লিফকে স্ট্যাম্পিংয়ে সহায়তা করেন। সতের বছর বয়সে ডিসেম্বর, ১৯৩৩ সালে ভিক্টোরিয়া বুশর‌্যাঞ্জার্সের বিপক্ষে প্রথম-শ্রেণীর ক্রিকেটে তাঁর অভিষেক ঘটে।
১৮০ সে.মি. উচ্চতার অধিকারী ডন টলনের শারীরিক গড়ন ছিল আদর্শ উইকেট-কিপারের ন্যায়। স্পিন বলের লাইন ও লেন্থ বুঝে ঝাঁপ দেয়া ও স্ট্যাম্পিংয়ে অসম্ভব দক্ষতা ছিল তাঁর। সমগ্র খেলোয়াড়ী জীবনে ৫০টি কট ও ৮টি স্ট্যাম্পিংসহ সর্বমোট ৫৮টি ডিসমিসালের সাথে জড়িত ছিলেন তিনি।
১৯৩৫-৩৬ মৌসুমের মধ্যে নিজেকে প্রতিষ্ঠিত করেন ও কুইন্সল্যান্ডের পক্ষে ব্যাটিং গড়ে শীর্ষস্থানে অবস্থান করেন। তা স্বত্ত্বেও ১৯৩৮ সালে ইংল্যান্ড সফরের জন্য তাঁকে মনোনীত করা হয়নি। দ্বিতীয় বিশ্বযুদ্ধের পর নিয়মিত সদস্যদের অবসর কিংবা খেলায় আগ্রহ না থাকার প্রেক্ষিতে টেস্ট ক্রিকেট খেলার সুযোগ ঘটে তাঁর। ১৯৪৬ সালে ৩০ বছর বয়সে নিউজিল্যান্ডের বিপক্ষে টেস্ট ক্রিকেটে অভিষেক ঘটে ডন টলনের।
১৯৪৮ সালের ডন ব্র্যাডম্যানের ‘অপরাজেয় দলের’ অন্যতম সদস্য হিসেবে ইংল্যান্ড সফর করেন। ইংল্যান্ডে অপরাজেয় দলের সফরের পর তাঁর স্বাস্থ্য ক্রমশঃ ভেঙ্গে পড়ে। ফলশ্রুতিতে ১৯৪৯-৫০ মৌসুমে দক্ষিণ আফ্রিকার বিপক্ষে খেলতে পারেননি। ১৯৫০-৫১ মৌসুমে অ্যাশেজ সিরিজে তাঁর স্থান হয়। ক্যাচ নেয়ায় পারঙ্গমতা দেখালেও ব্যাট হাতে ব্যর্থ হন তিনি। এরফলে ১৯৫১-৫২ মৌসুমে দলে তাঁর ঠাঁই হয়নি। এ সময়ে তাঁর শ্রবণশক্তি হ্রাস পেতে থাকে। ফলে তিনি ‘ডিফি’ ডাকনামে পরিচিতি পান। ১৯৫৩ সালে পুণরায় ইংল্যান্ড সফরে দলের সঙ্গী হন। প্রথম টেস্টে অংশগ্রহণ করলেও পরবর্তী টেস্টগুলোয় তাঁর পরিবর্তে জিল ল্যাংলি স্থলাভিষিক্ত হন। এবার তাঁকে স্থায়ীভাবে দল থেকে বাদ দেয়া হয়।
জাতীয় দল থেকে উপেক্ষিত হবার ফলে ১৯৫৩ সালে প্রথম-শ্রেণীর ক্রিকেট থেকে অবসর গ্রহণ করেন। এরপর তিনি বুন্দাবার্গে ফিরে আসেন। সেখানে ভাইয়ের সাথে একটি কর্নার স্টোর পরিচালনা করেন। ৬৮ বছর বয়সে তাঁর দেহাবসান ঘটে।
১৯৪৮ সালে ইংল্যান্ড সফরে তাঁর চমৎকার ক্রীড়াশৈলী প্রদর্শনের কারণে উইজডেন কর্তৃপক্ষ তাঁকে অন্যতম বর্ষসেরা ক্রিকেটার হিসেবে ঘোষণা করে।
২০১৫ শেখ কামাল আন্তর্জাতিক ক্লাব কাপ
২০১৫ শেখ কামাল আন্তর্জাতিক ক্লাব কাপ হচ্ছে শেখ কামাল আন্তর্জাতিক ক্লাব কাপের প্রথম সংস্করণ, যা বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়। টুর্নামেন্টটি বাংলাদেশের বন্দর নগরী চট্টগ্রামের এম এ আজিজ স্টেডিয়ামে অনুষ্ঠিত হয়।
প্রতিযোগিতার ফাইনালে ইস্ট বেঙ্গল এফ.সি.কে ১-৩ গোলে হারিয়ে চট্টগ্রাম আবাহনী চ্যাম্পিয়ন হয়।
চট্টগ্রামের এম এ আজিজ স্টেডিয়ামে টুর্নামেন্টের সব ম্যাচ অনুষ্ঠিত হয়।
৮টি দল দুটি গ্রুপে বিভক্ত হয়ে অংশগ্রহণ করে। প্রতিটি গ্রুপের শীর্ষ দুটি দল সেমিফাইনালে খেলে।
অস্ট্রেলীয় টেস্ট উইকেট-রক্ষকদের তালিকা
এটি অস্ট্রেলীয় টেস্ট উইকেট-রক্ষকদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। অস্ট্রেলিয়ার পক্ষে কমপক্ষে একটি টেস্টে অংশগ্রহণকারী ৩৪জন ক্রিকেটার উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। মাঝে-মধ্যে মূল উইকেট-রক্ষকের আঘাতপ্রাপ্তি কিংবা অসুস্থতাজনিত বা বোলিংয়ের কারণে অন্য খেলোয়াড় এ দায়িত্ব পালন করে থাকেন।
পরিসংখ্যানটি ২৩ আগস্ট, ২০১৭ তারিখ অনুযায়ী সঠিক।
উন্মুক্ত প্রবেশাধিকার
উন্মুক্ত প্রবেশাধিকার () সাধারণ অর্থে গবেষণার লক্ষ্যে অনলাইনমাধ্যমে উন্মুক্ত নিয়ন্ত্রনবিহীন প্রবেশের বিশেষ অধিকারকে বোঝায়। উন্মুক্ত প্রবেশাধিকার যেকোন ধরনের প্রকাশিত গবেষণা নিবন্ধ, প্রবন্ধ, রচনা, কনফারেন্স পেপার, থিসিস, বইয়ের অংশ বিশেষ, বিভিন্ন চিত্রসহ জ্ঞান-বিজ্ঞানে ব্যবহারিত তথ্যসমূহের বিশেষ অধিকার বোঝায়।
উন্মুক্ত প্রবেশাধিকার বা ওপেন অ্যাক্সেস দুই প্রকারের হয়ে থাকে। গ্র্যাটিস নামে ওপেন অ্যাক্সসেস বলতে বিনে পয়সায় অনলাইনে যেকোন নিবন্ধ ব্যবহার। আর লিবর‌্যে বলতে বোঝায় বিনেমূল্যে অনলাইনে তথ্যে প্রবেশ ও ব্যবহারের বিশেষ অধিকার। ক্রিয়েটিভ কমন্স লাইসেন্সের অধিনে এই সকল প্রবেশ অধিকারের মাত্রা ও প্রকৃতি নিধারিত হয়ে থাকে। বিজ্ঞান ও মানবিক গবেষণা-জ্ঞান চর্চায় উন্মুক্ত প্রবেশাধিকারের বার্লিন ঘোষণা অনুসারে লিবর‌্যে প্রকৃতির উন্মুক্ত প্রবেশাধিকারকে সঙ্গায়িত করা হয়।
দুইভাবে লেখকরা তাদের নিবন্ধ-প্রবন্ধে উন্মুক্ত প্রবেশ অধিকার প্রদান করতে পারেন। গ্রীন ওপেন অ্যাক্সেস বা সবুজ উন্মুক্ত প্রবেশাধিকার পদ্ধতিতে লেথক নিজেই তার রচনা ওপেন অ্যাক্সেস সংশ্লিস্ট ওয়েবে সংরক্ষণ করতে পারেন। এছাড়াও গোল্ড ওপেন অ্যাক্সেসের মাধ্যমে ওপেন অ্যাক্সেস জার্নালে লেখা প্রকাশ করা যায়।
১৯৯০ দশক ও ২০০০ দশকে ওয়ার্ল্ড ওয়াইড ওয়েবের উন্মুক্ত জন-প্রবেশ বৃদ্ধি পেলে উন্মুক্ত প্রবেশাধিকার আন্দোলন জনপ্রিয়তা পায়।
বোনো
পল ডেভিড হিউসন (জন্মঃ মে ১০, ১৯৬০) যিনি তার স্টেজ নাম বোনো নামেই বেশি পরিচিত; একজন আইরিশ গায়ক, গীতিকার, সুরকার, ভেঞ্চার পুঁজিবাদী, ব্যবসায়ী। তিনি সবচেয়ে বেশি পরিচিত আয়ারল্যান্ডের ডাবলিন ভিত্তিক রক ব্যান্ড দল ইউটু-এর প্রধান ভোকাল হিসেবে। বোনো আয়ারল্যান্ডের ডাবলিনে জন্মগ্রহণ করেন ও বেড়ে উঠেন এবং মাউন্ট টেম্পল কম্প্রিহেনসিভ স্কুলে পড়ালেখা করেন। সেখানেই তার তার ভবিষ্যত স্ত্রী এলিসন স্টুয়ার্টে ও ইউটু এর ভবিষ্যত সদস্যদের সাথে পরিচয় ঘটে। ইউটু এর প্রায় সকল গানই বোনো লিখে থাকেন। গান লেখার সময় তিনি সাধারণত ধর্মীয়, সামাজিক ও রাজনৈতিক দিক বিবেচনা করে গান লেখেন। শুরুর দিকের গানগুলোতে অনেকটা বিদ্রোহ ও আধ্যাত্মিকতা ছিল এবং ইউটু-এর বয়স বাড়ার সাথে সাথে গানের ধরন পাল্টে যায়।
নিজের ব্যান্ডের বাইরে বোনো আরো অনেক বিখ্যাত সংগীত শিল্পীদের সাথে বিভিন্ন কাজ করেছেন। একই সাথে তিনি বেশ কয়েকটি কোম্পানিও পরিচালনা করেন; এগুলো ছাড়াও বোনো আফ্রিকা নিয়ে কাজ করার জন্যও পরিচিত; আফ্রিকা নিয়ে কাজ করার সময় তিনি প্রতিষ্ঠা করেছেন ডাটা, ইডান, দ্য ওয়ান ক্যাম্পেইন ও প্রোডাক্ট রেড। তিনি পৃথিবীর কয়েকটি দেশে বিভিন্ন চ্যারেটি অনুষ্ঠানের আয়োজন করেছেন ও বেশ কয়েকজন প্রভাবশালী রাজনীতিবীদের সাথে সাক্ষাৎ করেছেন। এছাড়াও ইউটু-এর সাথে সম্পৃক্ততা নিয়ে প্রশংসিত ও সমালোচিত হয়েছেন বিভিন্ন সময়।
বিভিন্ন পুরস্কারে সাথে সাথে তিনি রানী দ্বিতীয় এলিজাবেথ কর্তৃক যুক্তরাজ্যের সম্মানজনক নাইটহুড উপাধিতে ভূষিত হয়েছেন তার সংগীতাঙ্গনে ও মানবিক কাজে অবদানের জন্য। বিল ও ম্যালিন্ডা ফাউন্ডেশন তাকে ২০০৫ সালেটাইম পার্সন অব দ্য ইয়ার নির্বাচন করে।
মাহমুদুর রহমান (দ্ব্যর্থতা নিরসন)
মাহমুদুর রহমান বলতে যাদেরকে বোঝানো হতে পারে;
মাহমুদুর রহমান
মাহমুদুর রহমান (জন্ম: ৬ জুলাই ১৯৫৩) একজন বাংলাদেশী প্রকৌশলী এবং ব্যবসায়ী। এছাড়াও তিনি আমার দেশ পত্রিকার মালিক পক্ষের একজন যিনি পত্রিকার ভারপ্রাপ্ত সম্পাদক হিসাবে দায়িত্বপালন কালে সরকার কর্তৃক গ্রেফতার হন।
মাহমুদুর রহমান ১৯৫৩ সালের ৬ জুলাই কুমিল্লায় জন্মগ্রহণ করেন। ১৯৭৭ সালে তিনি বাংলাদেশ প্রকৌশল বিশ্ববিদ্যালয় থেকে কেমিক্যাল ইঞ্জিনিয়ারিংয়ে অনার্স সম্পন্ন করেন। জাপানে প্রকৌশল বিষয়ে কাজ করার সময় ১৯৮৬ সালে জাপান থেকে সিরামিক ইঞ্জিনিয়ারিংয়ে ডিপ্লোমা অর্জন করেন। এরপর ১৯৮৮ তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট থেকে ব্যবসা প্রশাসনের উপর এমবিএ করেন।
মাহমুদুর তার কর্মজীবন ব্রিটেনের গ্যাস কোম্পানি ব্রিটিশ অক্সিজেন কোম্পানিতে অপারেশন ইঞ্জিনিয়ার হিসাবে কাজ শুরু করেন। এরপর তিনি মুন্নু সিরামিক, ডাকান ব্রাদার্স, বেক্সিকো গ্রুপ, পদ্মা টেক্সটাইল গুরুত্বপূর্ণ পদে কাজ করেছেন। জাপানেও সুনাতের সহিত কাজ করেছেন।
১৯৯৮ সালে মাহমুদুর বাংলাদেশে ফিরে আসেন এবং ১৯৯৯ সালে তিনি আর্টিসান সিরামিক লিমিটেড নামে কোম্পানি গড়ে তোলেন। এটিই সিরামিকে দেশের প্রথম প্রযুক্তিগত “ব্রেক থ্রো” ও চীনা বোন কারখানা ছিল। ২০১৩ সালে তিনি আর্টিসান বিক্রি করে দেন।
২০০১ সালে বিএনপি সরকার গঠন করলে ২০০২ মাহমুদুর জাতীয় বিনিয়োগ বোর্ডের চেয়ারম্যান নির্বাচিত হন। তিনি বাংলাদেশে বিদেশী বিনিয়োগ বাড়াতে পাচঁ আই ( "five 'I's") থিওরি প্রচলন করেন। তার উল্লেখযোগ্য কাজ হল মেঘনা এনার্জি লিমিটেড, কাচঁপুরের জন্য বিদেশী বিনিয়োগ আনয়ন। ২০০২ থেকে ২০০৩ সালে বাংলাদেশের বিদেশী বিনিয়োগ ৫২ মিলিয়ন মার্কিন ডলার থেকে ১২১ মিলিয়ন মার্কিন ডলারে বৃদ্ধি পায়; যা দক্ষিণ এশিয়ার মধ্যে সর্বোচ্চ। ২০০৪ সালে জাতিসংঘ প্রতিবেদন অনুসারে বাংলাদেশের বিদেশী বিনিয়োগ ছিল ৪৬০ মিলিয়ন মার্কিন ডলার।
২০০৪ সালে ২১ আগস্ট তৎকালীন বিরোধিদল আওয়ামীগের সমাবেশে গ্রেনেড হামলায় ২০ জন নিহত ও ৩০০ অধিক আহত হয়; ফলে সরকার বিরোধী হরতাল লাগাতার চলতে থাকে। মাহমুদুর উভয় পক্ষের সমালোচনা করে বলেন, রাজনৈতিক সহিংসতা ও অস্থিরতা বিদেশী বিনিয়োগের জন্য হুমকি, এবং এর জন্য সরকারি নিরাপত্তা প্রদান করা উচিত। ২০০৪ সালের ডিসেম্বরে রাজনৈতিক অস্থিরতার জের ধরে এর প্রতিবাদ স্বরুপ প্রধানমন্ত্রী খালেদা জিয়ার নিকট পদত্যাগ পত্র জমা দেন। কিন্তু প্রধানমন্ত্রী তা প্রত্যাখ্যান করলে তার চুক্তির দুই বছর বিনিয়োগ বোর্ডের দায়িত্ব সমাপ্ত করেন।
২০০৮ সাল থেকে মাহমুদুর রহমান আমারদেশ পত্রিকার ভারপ্রাপ্ত সম্পাদকের দায়িত্ব পালন করে আসছেন।
১১ এপ্রিল ২০১৩ ইং, বৃহস্পতিবার সকাল পৌনে নয়টার দিকে তাকে কাওরান বাজারের আমার দেশ পত্রিকার কার্যালয় থেকে গ্রেফতার করে ডিবি কার্যালয়ে নিয়ে যাওয়া হয়। মাহমুদুর রহমানের বিরুদ্ধে ব্লগারদের লেখা ইন্টারনেট থেকে সংগ্রহ ও দৈনিক আমার দেশ পত্রিকায় প্রকাশ করে সাধারণ মানুষের ধর্মীয় অনুভূতিতে আঘাত হানার অভিযোগ রয়েছে।
আমতা ইউনিয়ন
আমতা ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
শিক্ষার দিক থেকে আমতা ইউনিয়ন অনেকটা এগিয়ে আছে।
সাধক ভবা পাগলা
কুশুরা ইউনিয়ন
কুশুরা ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
গাংগুটিয়া ইউনিয়ন
গাংগুটিয়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সূতিপাড়া ইউনিয়ন
সূতিপাড়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
ভাড়ারিয়া ইউনিয়ন
ভাড়ারিয়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
নান্নার ইউনিয়ন
নান্নার ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
বালিয়া ইউনিয়ন, ধামরাই
বালিয়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সানোড়া ইউনিয়ন
সানোড়া ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সূয়াপুর ইউনিয়ন
সূয়াপুর ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
ধামরাই ইউনিয়ন
ধামরাই ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
কুল্লা ইউনিয়ন
কুল্লা ইউনিয়ন বাংলাদেশের ঢাকা বিভাগের ঢাকা জেলার অন্তর্গত ধামরাই উপজেলার একটি ইউনিয়ন।
এই ইউনিয়নটির উত্তরে সোমভাগ ইউনিয়ন, পশ্চিমে সোমভাগ ও নান্নার ইউনিয়ন, দক্ষিণে রোয়াইল ও সিংগাইর,মানিকগঞ্জ এবং পূর্বে সাভার।
কুল্লা ইউনিয়নের আয়তন ৮৪৯১ একর। এই ইউনিয়নে ৪৯৪৮ টি পরিবার বাস করে।
বাংলাদেশর ১৯৯১ আদমশুমারি অনুযায়ী কালমেঘা ইউনিয়নের জনসংখ্যা ২৮,৯৫১ জন। এর মধ্যে মহিলা ৫২% এবং পুরুষ ৪৮%।
যাদবপুর ইউনিয়ন, ধামরাই
যাদবপুর ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
চৌহাট ইউনিয়ন
চৌহাট ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
বাইশাকান্দা ইউনিয়ন
বাইশাকান্দা ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
সোমভাগ ইউনিয়ন
সোমভাগ ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
রোয়াইল ইউনিয়ন
রোয়াইল ইউনিয়ন বাংলাদেশের ঢাকা জেলার একটি প্রশাসনিক এলাকা।
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
মরিয়ম শহীদুল্লাহ্ বিদ্যানিকেতন
খড়ারচর, রোয়াইল, ধামরাই, ঢাকা
স্থাপিতঃ ২০০৫
ইয়েভাডে সুব্রাহ্মণিয়াম
ইয়েভাডে সুব্রাহ্মণিয়াম (অর্থ: কে সুব্রাহ্মণিয়াম?; , তেলুগু: ఎవడే సుబ్రమణ్యం​) ২০১৫ সালের একটি তেলুগু ভাষার ভারতীয় চলচ্চিত্র। এই চলচ্চিত্রটির কাহিনী রচনা ও পরিচালনা করেছেন নাগ অশ্বীন এবং প্রযোজনা করেছেন প্রিয়াঙ্কা দত্ত। "ইয়েভাডে সুব্রাহ্মণিয়াম"-এ নানি, মালভিকা নায়ের, বিজ​য় দেবেরাকোণ্ডা এবং রীতু বর্মার মত অভিনেতা-অভিনেত্রীরা মুখ্য ভূমিকায় অভিনয় করছেন। নাসার, কৃষ্ণাম রাজু ও রাজেশ বিবেক অন্যান্য গুরুত্বপূর্ণ চরিত্রে অভিনয় করছেন। বিশ্ব​-বিখ্যাত সঙ্গীত পরিচালক, ইলাইয়ারাজা এই চলচ্চিত্রের সঙ্গীত পরিচালক এবং এর্কুল্লা রাকেশ ও নবীন যাদব, চিত্রগ্রাহক। চলচ্চিত্রটি ২১শে মার্চ, ২০১৫ সালে সারা বিশ্বে মুক্তিপ্রাপ্ত হ​য়।
চলচ্চিত্রটি তৈরি করা হ​য় একজন নিয়মনিষ্ঠ মানুষের("সুব্বু", ওরফে "সুব্রাহ্মণিয়াম") দ্রুত-বিন্যস্ত জীবনকে কেন্দ্র করে যিনি আত্ম-আবিষ্কারের একটি যাত্রায় বেরিয়ে প​ড়েন। সুদূর নেপালে অবস্থিত হিমাল​য় পর্বতমালার বিভিন্ন অঞ্চলে এ ফিল্মটির শুটিং ঘটে। শীর্ষ অভিনেতা নানি হায়দ্রাবাদে একটি ইন্টারভিউতে বলেন যে তাদের পুরো প্রোডাকশন দল শুটিং চলাকালীন অধিকাংশ দিনই না স্নান করে কাটিয়াছিলেন।
হেনরি লুই লা শাতেলিয়ার
হেনরি লুইস লা শাতেলিয়ার (৮ অক্টোবর ১৮৫০ – ১৭ সেপ্টেম্বর ১৯৩৬) ছিলেন ১৯ শতক থেকে ২০ শতকের মধ্যে একজন অত্যন্ত প্রভাবশালী রসায়নবিদ। রাসায়নিক বিক্রিয়ার ক্ষেত্রে একটি অতি গুরুত্বপূর্ন নীতি প্রদানের মাধ্যমে তিনি সমগ্র বিশ্বে জনপ্রিয় হয়ে আছেন। এবং এই নীতিকে বলা হয় লা-শাতেলিয়ারের নীতি তিনি ও তাঁর বন্ধু জাসপের রসি মিলে এই সূত্রটি প্রদান করেছিলেন।
লা শাতেলিয়ার ৮ অক্টোবর ১৯৫০ সালে প্যারিসে জন্ম গ্রহণ করেন। তাঁর পিতা লুইস লা শাতেলিয়ার ছিলেন একজন materials engineer। তাঁর পিতা ফ্রান্সের শিল্প ক্ষেত্রে অ্যালুমিনিয়াম বিপ্লবের অন্যতম অগ্রদূত ছিলেন। লা শাতেলিয়ারের পিতা বাল্যকাল থেকেই তাঁর ভবিষ্যৎ জীবন নিয়ে চিন্তিত ছিলেন। লা শাতেলিয়ারের এক বোন (মেরি) এবং চার ভাই রয়েছে। বাল্যকাল থেকেই লা শাতেলিয়ারকে অনেক কঠোর নিয়মনীতির মধ্যে দিয়ে জীবন যাপন করতে হয়েছে। তাঁর মা লুইস ডোনাল্ড তার বাচ্চাদের শক্ত শৃঙ্খলায় বেধে রেখেছিলেন। যার জন্যই তিনি ভবিষ্যতে বড় বিজ্ঞানী হিসেবে আত্মপ্রকাশ করতে পেরেছেন।
শৈশবে তিনি প্যারিস শহরের কলেজ রোলিন নামক স্কুলে পড়ালেখা করেছিলেন। ১৯ বছর বয়সে ইঞ্জিনিয়ারিং পাশের পর তিনি প্যারিসের আধুনিক বিজ্ঞান গবেষণা প্রতিষ্ঠান "ইকোল পলিটেকনিকে " (পলিটেকনিক স্কুল, প্যারিস) যোগদানের মাধ্যমে তাঁর বাবার পদাঙ্ক অনুসরণ করেন। প্রকৌশল বিভাগে সাফল্য অর্জনের মাধ্যমে তিনি ফ্রান্স সেনাবাহিনীতে লেফটেন্যান্ট পদে যোগদান করেন।
লা শাতেলিয়ার তাঁর বন্ধু "গিনিভিএভ নিকোলাসের" সাথে বিবাহ বন্ধনে আবদ্ধ হন। তাদের চার মেয়ে এবং দিন ছেলে সহ সাত জন সন্তান রয়েছে। এদের মধ্যে পাঁচ জন বিজ্ঞান বিষয়ে গবেষণা করছেন।
ইঞ্জিনিয়ারিং পাশ করার পর তিনি এই বিষয় নিয়ে প্রশিক্ষন দিতে শুরু করেন। কিন্তু রসায়ন তাঁকে বারবার আকৃষ্ট করে। শিল্প বিপ্লবের ঐ সময়টাতে কারখানার রসায়ন সংক্রান্ত বিভিন্ন সমস্যা বারবার তাকে ভাবিয়ে তুলত। তাই তিনি প্রোকৌশলী পেশা ছেড়ে একজন রসায়নবিদ হিসেবেই নিজের জীবন গড়ে তুলেন। ১৯৮৭ সালে তিনি প্যারিসের "ইকোল ডাস মিনাস" নামক প্রতিষ্টানে রসায়ন বিভাগের প্রধান হিসেবে দায়িত্ব প্রাপ্ত হন। এছাড়াও তিনি ১৮৮৪ ও ১৮৯৭ সালে প্যারিসের আধুনিক বিজ্ঞান গবেষণা প্রতিষ্ঠান "ইকোল পলিটেকনিকে" (পলিটেকনিক স্কুলে) শিক্ষক হিসেবে যোগদানের জন্য চেষ্টা করেন। কিন্তু সফল হয়ে উঠতে পারেন নি তিনি।
তারপর তিনি প্যারিস বিশ্ববিদ্যালয়ে অধ্যাপক হিসেবে দায়িত্ব পালন করেন। তিনি ১৯০৭ সালে তিনি রসায়নে নোবেল পুরস্কার প্রদান প্রতিষ্ঠান রয়েল সুইডিশ একাডেমির সদস্য নির্বাচিত হন।
রসায়নে তিনি তাঁর নীতি (লা শাতেলিয়ারের নীতি) জন্য সবথেকে বেশি পরিচিত। তিনি ১৮৮৪ সাল থেকে ১৯১৪ পর্যন্ত তিনি বিভিন্ন ধাপে ধাপে তার নীতির ব্যাখ্যা প্রদান করেন। এর জন্য তিনি ৩০টিও অধিক আর্টিকেল প্রকাশ করেছিলেন। বর্তমানে তার এই নীতি রসায়নের অনেক গুরুত্বপূর্ন কাজে ব্যবহার করা হয়। বিভিন্ন কল-কারখানার উৎপাদন বৃদ্ধির ক্ষেত্রে তার এই নীতিটি সব থেকে ব্যাপক ভাবে ব্যবহৃত হচ্ছে।
সীতামঢ়ী জেলা
সীতামঢ়ী জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সীতামঢ়ী। জেলাটি বিহারের তিরহূত বিভাগের অন্তর্গত এবং নেপালের সীমানা বরাবর অবস্থিত।
হিন্দু কিংবদন্তি অনুসারে, "রামায়ণ" মহাকাব্যের কেন্দ্রীয় চরিত্র সীতা এখানে জন্মগ্রহণ করেছিলেন। সীতামঢ়ী শহরের কাছে সীতার একটি মন্দির আছে। সীতামঢ়ীর কাছে মৌর্য যুগের একটি পাথরকাটা গুহামন্দিরও রয়েছে।
১৮৭৫ সালে মুজফফরপুর জেলার অধীনে সীতামঢ়ী মহকুমা গঠিত হয়। ১৯৭২ সালের ১১ ডিসেম্বর মুজফফরপুর জেলা বিভাজিত করে পৃথক সীতামঢ়ী জেলা গঠিত হয়। ১৯৯৪ সালে এই জেলা ভেঙে শিওহর জেলা গঠিত হয়।
বর্তমানে সীতামঢ়ী জেলা রেড করিডোরের অন্তর্গত।
সীতামঢ়ী জেলার আয়তন । এই জেলার আয়তন অস্ট্রেলিয়ার গ্রুট এইল্যান্ডের আয়তনের প্রায় সমান।
সীতামঢ়ী জেলা তিনটি মহকুমায় বিভক্ত। এগুলি হল: সীতামঢ়ী সদর, বেলসন্দ ও পুপরি।
বিহারের যে ৩৬টি জেলা বর্তমানে অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, সীতামঢ়ী জেলা তার মধ্যে অন্যতম।
২০১১ সালের জনগণনা অনুসারে, সীতামঢ়ী জেলার জনসংখ্যা ৩,৪১৯,৬২২। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৯৬তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৭.৪৭%। সীতামঢ়ী জেলার লিঙ্গানুপাতের হার প্রতি ১০০০ পুরুষে ৮৯৯ জন মহিলা এবং সাক্ষরতার হার ৫৩.৫৩%।
বাংলাদেশ জার্নাল অনলাইন
বাংলাদেশ জার্নালস অনলাইন (ইংরেজি:Bangladesh Journals OnLine(BanglaJOL)) বৈজ্ঞানিক প্রকাশনা প্রাপ্তি বিষয়ক আন্তর্জাতিক সংঘ বা ইন্টারন্যাশনাল নেটওয়ার্ক ফর দ্য অ্যাভেইলবিলিটি অব সায়েন্টিফিক পাবলিকেশন্স (আইএনএএসপি) পরিচালিত একটি কর্মসূচি। ব্রিটিশ সরকারের আন্তর্জাতিক সহায়তা বিভাগের অর্থায়নে ওপেন অ্যাক্সসেস জনপ্রিয়তার লক্ষ্যে পরিচালনা করা হচ্ছে এই প্রকল্পটি।
এই তথ্য-তালিকায় বাংলাদেশ থেকে প্রকাশিত জার্নাল ও নিবন্ধসমূহ সংরক্ষন করা হচ্ছে। অনলাইন ও ছাপার কাগজের জার্নালসমূহ সংরক্ষণ করা হচ্ছে। আইএনএএসপি ২০০৭ সালে এই কর্মসূচি চালু করে।
জেঞ্জেবি দিবাবা
জেঞ্জেবি দিবাবা কেনেনি (; জন্ম: ৮ ফেব্রুয়ারি, ১৯৯১) বেকোজি এলাকায় জন্মগ্রহণকারী ইথিওপিয়ার মাঝারি ও দূরপাল্লার দৌড়বিদ। তিনি তিনবারের অলিম্পিক চ্যাম্পিয়ন তিরুনেশ দিবাবা ও অলিম্পিক রৌপ্যপদক বিজয়ী জেগায়েহু দিবাবা’র বোন এবং সাবেক অলিম্পিক চ্যাম্পিয়ন দেরারতু তুলু’র কাকাতো বোন। ১৭ জুলাই, ২০১৫ তারিখে মোনাকো’র হারকিউলিসে ৩:৫০.৭ মিনিট সময় নিয়ে ১৫০০ মিটার দূরত্ব অতিক্রম করে বর্তমান বিশ্বরেকর্ডের অধিকারী জেঞ্জেবি দিবাবা।
২০০৮ ও ২০০৯ সালের আইএএএফ বিশ্ব ক্রস কান্ট্রি চ্যাম্পিয়নশীপের বালিকাদের বিভাগে শিরোপা জয় করেন জেঞ্জেবে। এরফলে দ্বিতীয় খেলোয়াড় হিসেবে ধারাবাহিকভাবে দুইবার শিরোপা জয়ের কৃতিত্ব গড়েন। একই বিষয়ে ২০০৭ সালে পঞ্চম স্থান দখল করেছিলেন তিনি। ২০০৮ সালে বিসলেট গেমসে ৫০০০ মিটার দৌঁড়ে নিজস্ব সেরা ১৫:০২.৪১ সময় নেন। ঐ একই বিষয়ে তার বোন তিরুনেশ নতুন বিশ্বরেকর্ড গড়েছিলেন। একই বছর পাঁচ সেকেন্ড কম সময় নিয়ে নিজের সেরা রেকর্ড গড়েন।
২০১২ সালের বিশ্ব ইনডোর প্রতিযোগিতায় ১৫০০ মিটার দৌড়ে চ্যাম্পিয়ন হন ও এ দূরত্বে বিশ্বরেকর্ড গড়েন। ২০১৪ সালের বিশ্ব ইনডোর চ্যাম্পিয়ন হন। ৩০০০ মিটারের দূরত্বে তিনি বিশ্ব ইনডোর প্রতিযোগিতার রেকর্ডধারী। ২০১২ সালে লন্ডনে অনুষ্ঠিত গ্রীষ্মকালীন অলিম্পিকে ইথিওপিয়ার প্রতিনিধিত্ব করেন। এছাড়াও, ২০০৯ ও ২০১১ সালের বিশ্ব অ্যাথলেটিকস চ্যাম্পিয়নশীপে প্রতিদ্বন্দ্বিতা করেন তিনি। অনূর্ধ্ব-২০ প্রতিযোগিতার ক্রীড়াবিদ হিসেবে তিনি বেশ সফলতা পেয়েছেন। দুইবার জুনিয়র ওয়ার্ল্ড ক্রস কান্ট্রি শিরোপাসহ ৫০০০ মিটার দৌড়ে স্বর্ণপদক পান।
শিওহর জেলা
শিওহর জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর শিওহর। জেলাটি তিরহূত বিভাগের অন্তর্গত। ১৯৯৪ সালে সীতামঢ়ী জেলা বিভাজিত করে এই জেলা গঠন করা হয়। বিশিষ্ট হিন্দি ঔপন্যাসিক ড. ভগবতী শরণ মিশ্র ছিলেন এই জেলার প্রথম জেলাশাসক।
২০১১ সালের জনগণনা অনুসারে, শেখপুরা জেলার পরেই এই জেলা বিহারের দ্বিতীয় সর্বনিম্ন জনবহুল জেলা।
শিওহর জেলার আয়তন ।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় শিওহর জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
শিওহর জেলায় একটি মাত্র মহকুমা রয়েছে। এটি হল শিওহর মহকুমা। এই মহকুমাটি আবার পাঁচটি ব্লকে বিভক্ত। এগুলি হল: শিওহর, তারিয়ানি, পিপরাহি, দুমরি-কাতসারি ও পূর্ণহিয়া।
২০১১ সালের জনগণনা অনুসারে, শিওহর জেলার জনসংখ্যা ৬৫৬,৯১৬। এই জেলার জনসংখ্যা মন্টিনিগ্রো রাষ্ট্র বা মার্কিন যুক্তরাষ্ট্রের ভেরমন্ট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫১১তম। এই জেলার জনঘনত্ব ।.২০০১-২০১১ দশকে এই জেলার জনসংখ্যা বৃদ্ধির হার ছিল ২৭.৩২%। শিওহর জেলার লিঙ্গানুপাতের হার প্রতি ১০০০ পুরুষে ৮৯০ জন মহিলা এবং সাক্ষরতার হার ৫৬%।
বরিশাল সরকারি বালিকা উচ্চ বিদ্যালয়
বরিশাল সরকারি বালিকা উচ্চ বিদ্যালয় বাংলাদেশের একটি অন্যতম প্রাচীন ও শীর্ষস্থানীয় বালিকা বিদ্যালয়। বরিশাল শহরে অবস্থিত এ বিদ্যালয়টি ১৯২৩ সালে প্রতিষ্ঠিত হয়। 
এখানে বর্তমানে প্রভাতী ও দিবা - দুটি শাখায় তৃতীয় শ্রেণি থেকে দশম শ্রেণি পর্যন্ত প্রাথমিক ও মাধ্যমিক স্তরের ছাত্রীদের পাঠদান করা হয়। ২০১২ - ২০১৪ সালে বরিশাল বোর্ডের দ্বিতীয় সেরা বিদ্যালয় হিসেবে শিক্ষা মন্ত্রণালয় থেকে জাতীয় পুরস্কার লাভ করে।
১৯২৩ সালে বরিশাল শহরে নারীদের শিক্ষা প্রসারের উদ্দেশ্যে এ বিদ্যালয়টি প্রতিষ্ঠিত হয়। পরবর্তীতে ১৯৬১ সালে বিদ্যালয়টি সরকারিকরণ করা হয়।
প্রতিবছর ডিসেম্বর মাসের শেষে ভর্তি পরীক্ষার মাধ্যমে তৃতীয় শ্রেণিতে প্রভাতী ও দিবা শাখায় ছাত্রীদের ভর্তি করা হয়।
ভালবের তালিকা
ভালবকে বিভিন্ন শ্রেনীতে ভাগ করা যায়। গঠন এবং কার্যের উপর ভিত্তি করে ভালবকে প্রাথমিকভাগে দুই শ্রেণীতে ভাগ করা হয়। এই দুই ভাগে আবার একাধিক উপভাগ আছে।
অ্যাক্সেসটুরিসার্চ
অ্যাক্সেসটুরিসার্চ () হল ওপেন অ্যাক্সেস আইনজীবী হিথার জোসেফ, জন উইলব্যাঙ্কস, মাইকেল ডব্লিউ. ক্যারল এবং মাইক রসনার-এর নেতৃত্বে পরিচালিত একাডেমিক জার্নাল প্রকাশনা সংষ্কারমূলক প্রচারণা।
২০১২ সালের ২০শে মে এটি হোয়াইট হাউজে "করপ্রদানকারী সংস্থার অনুদানে পরিচালিত গবেষণামূলক কার্যক্রম হতে প্রাপ্ত জার্নাল নিবন্ধাবলীকে ইন্টারনেটের মাধ্যমে উন্মুক্তভাবে পাওয়া" প্রস্তাব দিয়ে একটি আবেদনপত্র দাখিল করে। হোয়াইট হাউজ জানায়, তারা যদি এই আবেদনপত্রের ব্যাপারে ৩০দিনের মধ্যে ২৫,০০০ মানুষের স্বাক্ষরসম্বলিত সাড়া পায়, তবে তারা পরবর্তী পদক্ষেপ নেবে। অ্যাক্সেসটুরিসার্চ দুই সপ্তাহের মধ্যে এই লক্ষ্যপূরণ করে। ২২শে ফেব্রুয়ারি, ২০১৩ সালে দ্য হোয়াইট হাউজ অফিস অব সায়েন্স এন্ড টেকনোলজি পলিসি সকল ইউএস ফেডেরাল এজেন্সিকে গবেষণা ও উন্নয়নমূলক বাজেট ১০০ মিলিয়ন ডলারে উন্নীত করার মাধ্যমে ১২মাসের মধ্যে এই সকল তথ্যে প্রবেশাধিকার দেয়ার আদেশ করে।
এই আবেদনপত্রটি পূর্বের নানা দাবি, সরকারি অনুদানে পরিচালিত পাণ্ডিত্যপূর্ণ গবেষণার ওপরে যেমন পণ্ডিত, প্রকাশক, সরকার এবং সাধারণ মানুষের প্রবেশের মাঝে বাধাস্বরূপ পেওয়ালের অপসারণ প্রভৃতির উপর ভিত্তি করে গড়ে উঠেছে। এটি পূর্বের বিভিন্ন লক্ষ্য, যেমন দ্য কস্ট অব নলেজ, যা পাণ্ডিত্যপূর্ণ জার্নালসমূহে এবং বৈজ্ঞানিক তথ্যাবলীতে মানুষের স্বাভাবিক প্রবেশাধিকারকে অনুমোদন দেয়। এই প্রচারণাটি এনআইএইচ-এর গণপ্রবেশ নীতির সাথে সামঞ্জস্যপূর্ণ, যা একটি আদেশপত্রে সকল সরকারি অনুদানপ্রাপ্ত গবেষণাকে মুক্ত প্রবেশাধিকার দেয়ার পক্ষে ছিল।
ক্রিয়েটিভ কমন্স, পাবলিক লাইব্রেরি অব সায়েন্স, স্কলারলি পাবলিশিং হাউজ এন্ড একাডেমিক রিসোর্সেস কোয়ালিশন, রকহেলথ, সাগে বাইওনেটওয়ার্কস, দ্য কস্ট অব নলেজ, হার্ভার্ড ওপেন অ্যাক্সেস প্রকল্প, ওপেন-নলেজ ফাউন্ডেশন, ওপেন সায়েন্স ফেডারেশন, পেশেন্টসলাইকমি এবং লিয়েব্বা ইত্যাদি প্রতিষ্ঠান এই প্রচারণায় সমর্থন দেয়।
এছাড়াও আরো বেশকিছু প্রতিষ্ঠান এর পক্ষে ভুক্তি করে, যেমন এলায়েন্স ফর ট্যাক্সপেয়ার অ্যাক্সেস, এসোসিয়েশন অব কলেজ এন্ড রিসার্চ লাইব্রেরিস, এসোসিয়েশন অব রিসার্চ লাইব্রেরিস, অ্যারিজোনা স্টেট ইউনিভার্সিটি লাইব্রেরিস, বায়োশেয়ারিং, দ্য সেন্টার ফর স্কলারলি কমিউনিকেশন এন্ড ডিজিটাল কিউরেশন, নর্থওয়েস্টার্ন বিশ্ববিদ্যালয়, ফিগশেয়ার, জেনেটিক অ্যালায়েন্স, ইনটেকওয়েব, মেন্ডেলে এবং উইকিমিডিয়া ফাউন্ডেশন।
যুক্তরাষ্ট্রীয় প্রকাশক সংস্থার একাধিকজন এই পিটিশনের সমালোচনা করেছে। তারা এই গবেষণামূলক প্রকাশনার উপরে সরকারি আদেশপত্রের বিরোধিতা করছে বলে মতামত প্রকাশ করে। পাবলিক লাইব্রেরি অব সায়েন্সের সহ-প্রতিষ্ঠাতা মাইকেল এইসেন এই পিটিশনকে একধরণের "আপস" হিসেবে অভিহিত করেন, যা খুব বেশিদূর যেতে পারবে না। এক্ষেত্রে তিনি এনআইএইচ-এর বিলম্বিত ওপেন অ্যাক্সেস বিষয়ে সম্মতির দিক তুলে ধরেন।
সুদর্শন চক্র
সুদর্শন চক্র সম্পর্কিত অনেকগুলো পৌরানিক কাহিনীর উল্ল্যেখ পাওয়া যায়
হিন্দুপুরাণে সুদর্শন চক্রকে সবথেকে শক্তিশালী অস্ত্র হিসেবে উল্ল্যেখ করা হয়েছে। শ্রীবল্লভাচার্য কৃত সুদর্শন কবচ মন্ত্রে বলা হয়েছে , ভগবান বিষ্ণুর হস্তধৃত সুদর্শন চক্র ব্রহ্মাস্ত্র , নারায়ণাস্ত্র , পাশুপত অস্ত্র , অঘোরাস্ত্র , মৃড়াস্ত্র , যমদণ্ড ,কালপাশ আদি সমস্ত ভয়ংকর দিব্যাস্ত্রকে পরাভূত করতে সমর্থ । এই চক্রকে তিনি উগ্র-প্রলয়-কালাগ্নি-রৌদ্র-বীরভদ্রাবতার পূর্ণব্রহ্ম নামেও অাখ্যায়িত করেছেন ।
বৈশালী জেলা
বৈশালী জেলা হল ভারতের বিহার রাজ্যের ৩৯টি জেলার অন্যতম। "মহাভারত" এবং বৌদ্ধ ও জৈন ইতিহাসে উল্লিখিত প্রাচীন মিথিলা অঞ্চলের বৈশালী শহরের নামে এই জেলার নামকরণ করা হয়েছে। এই জেলাটি তিরহূত বিভাগের অন্তর্গত।
বৈশালী নামটি এসেছে রাজা বিশালের নাম থেকে। বৌদ্ধ ও জৈনধর্মের উত্থানের আগে বৈশালী ছিল সমৃদ্ধ লিচ্ছবি প্রজাতন্ত্রের রাজধানী। মহাবীরের জন্মের (খ্রিস্টপূর্ব ৫৯৯ অব্দ) আগেও এই রাজ্যের অস্তিত্ব ছিল। সম্ভবত এটিই ছিল বিশ্বের প্রথম প্রজাতন্ত্র। পরবর্তীকালে অনুরূপ প্রজাতন্ত্র গঠিত হয়েছিল প্রাচীন গ্রিসে। লিচ্ছবি রাজ্যটি অধুনা বিহারের গাঙ্গেয় সমভূমি অঞ্চলে অবস্থিত ছিল। বৈশালীর প্রাচীন ইতিহাস সম্পর্কে অল্পই জানা যায়। বিষ্ণুপুরাণে বৈশালীর ৩৪ জন রাজার উল্লেখ রয়েছে। এঁদের মধ্যে প্রথম ছিলেন নভগ। ইনি সম্ভবত মানবাধিকার-সংক্রান্ত কোনো কারণে সিংহাসন ত্যাগ করে ঘোষণা করেছিলেন, “আমি এখন মাটির এক মুক্ত চাকা, আমার জমির রাজা।” সর্বশেষ রাজার নাম সুমতি। এঁকে হিন্দু দেবতা রামের পিতা দশরথের সমসাময়িক বলা হয়েছে।
বৌদ্ধ ও জৈন ধর্মগ্রন্থগুলিতে অসংখ্যবার বৈশালী শহরের উল্লেখ পাওয়া যায়। এর থেকে বৈশালী ও অন্যান্য মহাজনপদগুলি সম্পর্কে অনেক তথ্য পাওয়া যায়। এই তথ্যের ভিত্তিতে জানা যায়, খ্রিস্টপূর্ব ৫৬৩ অব্দে গৌতম বুদ্ধের জন্মের আগে খ্রিস্টপূর্ব ৬ষ্ঠ শতাব্দীতে বৈশালী প্রতিষ্ঠিত হয়েছিল। অর্থাৎ, এটিই ছিল বিশ্বের প্রথম প্রজাতন্ত্র।
মহাবীর বৈশালীতে জন্মগ্রহণ করেছিলেন। গৌতম বুদ্ধ তাঁর শেষ উপদেশ বৈশালীতে প্রদান করেছিলেন এবং এখানেই তাঁর পরিনির্বাণের কথা ঘোষণা করেছিলেন। বহু লোককথা ও বৌদ্ধ সাহিত্যে উল্লিখিত বিশিষ্ট রাজনর্তকী আম্রপালিও বৈশালীর অধিবাসী ছিলেন। তিনি গৌতম বুদ্ধের শিষ্যত্ব গ্রহণ করেছিলেন।
বৈশালী শহর থেকে এক কিলোমিটার দূরে অভিষেক পুষ্করিণী অবস্থিত। এই পবিত্র জলাধারের জল বৈশালীর নির্বাচিত প্রতিনিধিদের অভিষেকের কাজে ব্যবহৃত হত। এই জলাধারের কাছেই জাপানি নতুন ধর্মের নিপ্পনজান-ম্যোহোজি-দাইসঙ্গ সম্প্রদায় নির্মিত একটি জাপানি মন্দির ও বিশ্ব শান্তি স্তুপ অবস্থিত। অভিষেক পুষ্করিণীর কাছে একটি বুদ্ধের দেহাবশেষ স্তুপ রয়েছে। বুদ্ধের দেহাবশেষ আট ভাগে বিভক্ত হলে বৈশালীর অধিবাসীরা তার একটি ভাগ পান। তাঁরা এখানেই সেই দেহাবশেষ সংরক্ষণ করেছিলেন। 
১৯৭২ সালে মুজফফরপুর জেলা ভেঙে পৃথক বৈশালী জেলা গঠিত হয়।
বৈশালী জেলার আয়তন । এই জেলার আয়তন স্পেনের টেনেরিফের আয়তনের প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় বৈশালী জেলার নাম নথিভুক্ত করে। বর্তমানে বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
বৈশালী জেলা তিনটি মহকুমায় বিভক্ত। এগুলি হল: হাজিপুর, মাহনার ও মহুয়া।
২০১১ সালের জনগণনা অনুসারে, বৈশালী জেলার জনসংখ্যা ৩,৪৯৫,২৪৯। এই জেলার জনসংখ্যা পানামা রাষ্ট্র বা মার্কিন যুক্তরাষ্ট্রের কানেক্টিকাট রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৮৬তম। এই জেলার জনঘনত্ব ।.২০০১-২০১১ দশকে বৈশালী জেলার জনসংখ্যা বৃদ্ধির হার ছিল ২৮.৫৮%। বৈশালী জেলার লিঙ্গানুপাতের হার প্রতি ১০০০ পুরুষে ৮৯২ জন মহিলা এবং সাক্ষরতার হার ৬৮.৫৬%।
১৯৯৭ সালে বৈশালী জেলায় বারেলা সালিম আলি জুব্বা সাহেনি বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
সিওয়ান জেলা
সিওয়ান জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সিওয়ান। সিওয়ান জেলা ১৯৭২ সাল থেকে বিহারের সারন বিভাগের অন্তর্গত। ভারতের প্রথম রাষ্ট্রপতি ড. রাজেন্দ্র প্রসাদ এই জেলার জিরাদেইয়ের বাসিন্দা ছিলেন। আলি বক্সের নামানুসারে এই জেলা আগে আলিগঞ্জ সিওয়ান নামে পরিচিত ছিল।
সিওয়ান জেলা বিহারের পশ্চিম প্রান্তে অবস্থিত। প্রাচীন কালে এটি কোশল রাজ্যের অন্তর্গত ছিল।
পূর্বে সিওয়ান জেলা সারন জেলার একটি মহকুমা ছিল। ১৯৭৬ সালে এটি পৃথক জেলার মর্যাদা পায়।
সিওয়ান শব্দটি এসেছে শিবমন নামে এক বান্ধ রাজার নাম অনুসারে। শিবমনের উত্তরসূরিরা বাবরের আগমনের আগে অবধি এই অঞ্চলে রাজত্ব করতেন। সিওয়ানের মহারাজগঞ্জ মহকুমাটিকে এই রাজাদের রাজধানী মনে করা হয়। সম্প্রতি এই জেলার ভেরবানিয়া গ্রামে বিষ্ণুর একটি প্রাচীন মূর্তি পাওয়া গিয়েছে।। ১৭৯০-এর দশকে গোর্খা রাজারা সিওয়ান রাজ্য সাময়িকভাবে দখল করেছিলেন। তারপর এখানে ব্রিটিশ আধিপত্য স্থাপিত হয়। বর্তমানে এই অঞ্চলে যাদব ও রাজপুত জাতির লোকেরা বাস করে।
খ্রিস্টীয় ৮ম শতাব্দীতে সিওয়ান কাশী রাজ্যের অন্তর্গত ছিল। ১৩শ শতাব্দীতে এখানে মুসলমানেরা আসে। ১৫শ শতাব্দীতে সিকন্দর লোদি এই অঞ্চল জয় করেন। বাবর যুদ্ধ জয় সেরে ফেরার পথে সিওয়ানের কাছে ঘর্ঘরা নদী পার করেন। ১৭শ শতাব্দী শেষে এই অঞ্চলে ডাচেরা আসে। তারপরই এই অঞ্চলে ব্রিটিশরা আসে। ১৭৬৫ সালে বক্সারের যুদ্ধে জয়লাভ করে ব্রিটিশরা বাংলা ও বিহারের আধিপত্য অর্জন করলে, সিওয়ান ব্রিটিশদের অধীনস্থ হয়। সিপাহি বিদ্রোহে সিওয়ান গুরুত্বপূর্ণ স্থান গ্রহণ করেছিল। ১৯২০ সালে অসহযোগ আন্দোলনেও সিওয়ান গুরুত্বপূর্ণ ভূমিকা গ্রহণ করে।
সিওয়ান জেলার আয়তন ।
সিওয়ান জেলা দুটি মহকুমায় বিভক্ত। এগুলি হল: সিওয়ান ও মহারাজগঞ্জ।
২০১১ সালের জনগণনা অনুসারে, সিওয়ান জেলার জনসংখ্যা ৩,৩১৮, ১৭৬। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১০১ তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২২.২৫%। সিওয়ান জেলার লিঙ্গানুপাতের হার প্রতি ১০০০ পুরুষে ৯৮৪ জন মহিলা এবং সাক্ষরতার হার ৭১.৫৯%।
৩৩তম জাতীয় চলচ্চিত্র পুরস্কার (বাংলাদেশ)
৩৩তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৩তম আয়োজন; যা ১১ ফেব্রুয়ারি ২০১০ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
বাংলাদেশের চলচ্চিত্রশিল্পে উল্লেখযোগ্য সৃষ্টিশীল অবদানকে উত্সাহী ও স্বীকৃতি দিতে শ্রেষ্ঠ চলচ্চিত্র, শ্রেষ্ঠ পরিচালক, শিল্পী ও কলাকুশলীদের ২৭টি বিভাগে ২০০৮ সালের জাতীয় চলচ্চিত্র পুরস্কার প্রদানের জন্য বাংলাদেশ সরকার ২ নভেম্বর ২০০৯ সালে তথ্য মন্ত্রণালয়ের অতিরিক্ত সচিবকে সভাপতি করে ১১ সদস্যের একটি জুরি বোর্ড গঠন করে। পরে ১১ ফেব্রুয়ারি ২০১০ সালে ২৩টি শাখায় ২৪টি পুরস্কার প্রদানের কথা ঘোষণা করা হয়।
রায়ান সাইডবটম
রায়ান জে সাইডবটম (; জন্ম: ১৫ জানুয়ারি, ১৯৭৮) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ বামহাতি ফাস্ট-মিডিয়াম বোলার। পাশাপাশি বামহাতে ব্যাটিংয়ে পারদর্শী তিনি। বর্তমানে ইয়র্কশায়ারের প্রতিনিধিত্ব করছেন রায়ান সাইডবটম।
২০০১ সালে পাকিস্তানের বিপক্ষে তার টেস্ট অভিষেক ঘটে। কিন্তু ঐ খেলায় তিনি কোন উইকেট লাভে ব্যর্থ হয়েছিলেন ও ছয় বছর দলের বাইরে অবস্থান করেন। এরফলে তিনি এক টেস্টের বিস্ময়কারী হিসেবে বিবেচিত হচ্ছিলেন। ২০০৭ সালে ম্যাথু হগার্ডের আঘাতজনিত অনুপস্থিতিতে পুণরায় দলের সদস্য মনোনীত হন। প্রথম ইনিংসেই তিনি চারটি উইকেট লাভে সক্ষমতা দেখান। পরের দুই বছরেরও অধিক সময় ইংল্যান্ড দলের অন্যতম বোলারের মর্যাদা পান।
৮ মার্চ, ২০০৮ তারিখে নিজস্ব একাদশ টেস্টে টেস্ট ক্রিকেটের ইতিহাসে ৩৭তম হ্যাট্রিক লাভ করেন। স্বাগতিক নিউজিল্যান্ডের বিপক্ষে তিনি এ কীর্তিগাঁথা রচনা করেন। ২৪ মার্চ একই সিরিজে তৃতীয়বারের মতো পাঁচ-উইকেট পান ও নিউজিল্যান্ডের মাটিতে যে-কোন ইংরেজের পক্ষে পাঁচ-উইকেট লাভে নতুন রেকর্ড গড়েন।
২০০৯ সালে আঘাতের কারণে টেস্ট দলের বাইরে অবস্থান করতে বাধ্য হন। অতঃপর ২০ সেপ্টেম্বর, ২০১০ তারিখে আন্তর্জাতিক ক্রিকেট থেকে অবসর নেন সাইডবটম। এ সময়ে ইংল্যান্ডের পক্ষে ২২ টেস্টে অংশ নিয়েছিলেন ও ২০১০ সালের আইসিসি বিশ্ব টুয়েন্টি২০ প্রতিযোগিতায় শিরোপা জয়ী ইংল্যান্ড দলের সদস্য ছিলেন।
ডিমলা সরকারি বালিকা উচ্চ বিদ্যালয়
ডিমলা সরকারি বালিকা উচ্চ বিদ্যালয় বাংলাদেশের নীলফামারী জেলার একটি শীর্ষস্থানীয় বালিকা বিদ্যালয়।
ডিমলা উপজেলায় নারী শিক্ষা বিস্তারের লক্ষে ১৯৭৩ সালে ডিমলা বালিকা বিদ্যালয় নামে প্রতিষ্ঠিত হয়। বিদ্যালয়টি ১৯৮৩ সালে জাতীয়করণ করা হয়।
প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়।
আয়নীয় তরল
আয়নীয় তরল (Ionic Liquid) হল একধরনের লবণ, যা সাধারণ অবস্থায় তরল থাকে। অন্যভাবে বললে, যে সমস্ত লবণের গলনাঙ্ক ১০০ ডিগ্রী সেল্সিয়স (আপাত নির্ধারিত মান) এর কম হয়, শুধুমাত্র তাদেরকেই এই নামে ডাকা হয়। সাধারণ তরল (যেমন জল বা তেল) যেমন শুধু অনু দিয়ে গঠিত হয়, সেরকম না হয়ে আয়নীয় তরল শুধুমাত্র অথবা বেশির ভাগটাই আয়ন দিয়ে গঠিত হয়। এই নামে ছাড়াও এদেরকে আয়নীয় লবণ, তরল লবণ, অথবা গলিত লবণ ইত্যাদি বিভিন্ন নামেও ডাকা হয়ে থাকে।
বেশ কিছু নতুন এবং আকর্ষণীয় বৈশিষ্ট্য থাকার জন্য আয়নীয় তরল অনেক ক্ষেত্রে প্রয়োগ করা হয়েছে, এবং এখনো অনেক জায়গাতে এদের প্রয়োগে সুফল পাওয়া যেতে পারে। সাধারণ লবণ (NaCl) ও সম্পূর্ণ ভাবে আয়ন দিয়ে গঠিত হলেও, এর গলনাঙ্ক অনেক বেশি (801 °C)। এজন্যে সাধারণ লবণকে আয়নীয় কঠিন পদার্থ বলা যেতে পারে।
হরিহরণ
হরিহরণ অনান্থ সুব্রামানি (; জন্মঃ ৩ এপ্রিল ১৯৫৫) হলেন ভারতীয় চলচ্চিত্রের একজন নেপথ্য গায়ক। তিনি মালায়ালম, কন্নড, মারাঠি, ভোজপুরি এবং তেলুগু চলচ্চিত্রের একজন প্রতিষ্ঠিত গজল গায়ক, এবং ভারতীয় ফিউশন সঙ্গীতের অন্যতম পুরোধা ব্যক্তি। তিনি ভারত সরকার কর্তৃক পদ্মশ্রী পুরস্কারসহ দুইবার জাতীয় চলচ্চিত্র পুরস্কার লাভ করেন।
ফিজি হিন্দি
ফিজি হিন্দি ভাষা (রোমান হিন্দি ভাষায়: Fiji Hindi; হিন্দি ভাষায়: फिजी हिन्दी) ইন্দো-ইরানীয় তথা ইন্দো-আর্য্য ভাষাপরিবারের হিন্দুস্থানী শাখার মধ্যম ও পূর্ব হিন্দুস্থানী দলের একটি সদস্য ভাষা। এই ভাষাটি ভারতীয় বংশোদ্ভূত ফিজিয় নাগরিকদের-দ্বারা সর্বাধিক ব্যবহৃত ভাষা। ফিজি হিন্দিতে মূলত ফিজির এবং পার্শ্ববর্তী অঞ্চলের প্রায় ৩ লক্ষ ৮০ হাজার লোক কথা বলেন। ভারতবর্ষে প্রচলিত ফিজি হিন্দির উপভাষাটি ভোজপুরী সহ অন্যান্য নামে পরিচিত।
এথ্‌নোলগে ফিজি হিন্দি
সুসং কলেজ
সুসং কলেজ দুর্গাপুর উপজেলার একটি ঐতিহ্যবাহী শিক্ষা প্রতিষ্ঠান।
কলেজটি শহরের প্রাণকেন্দ্রেই অবস্থিত। পার্শ্ববর্তী সড়কটির নাম দেওয়া হয়েছে কলেজ রোড; যা সাধুপাড়ায় ১নং ওয়ার্ডের অন্তর্ভুক্ত।
স্থানীয় শিক্ষার্থীদের চাহিদার কথা মাথায় রেখে ১৯৭০ সালে এই কলেজটি প্রতিষ্ঠা করা হয়। শুরুতে কলেজটির নাম Susung College থাকলেও বর্তমানে এটিকে Susang College করা হয়েছে।
কলেজে একটি প্রশাসনিক ভবন রয়েছে; যেটি কলেজের উত্তরপার্শ্বে অবস্থিত। মূল কলেজটি ছয়টি একাডেমিক ভবনে বিভক্ত; যার দু'টি বিজ্ঞান বিভাগের শিক্ষা কার্যক্রম পরিচালিত হয়। এগুলোতে বিভিন্ন ল্যাবও রয়েছে। অন্যান্য ভবনগুলোতে সব বিভাগের ক্লাসের জন্যে ব্যবহৃত হয়।
কলেজের সূচনালগ্ন থেকে একটি সমৃদ্ধ লাইব্রেরি রয়েছে; যাতে বিচিত্র বইয়ের সংগ্রহ আছে।
সুসং কলেজ দুর্গাপুর উপজেলার অন্যতম সেরা শিক্ষা প্রতিষ্ঠান যেখানে উচ্চ মাধ্যমিক স্তরের পাশাপাশি স্নাতক কোর্স চালু রয়েছে। বর্তমানে এতে বিএ, বিএসসি, বিএসএস ও বিকম কোর্স সম্পন্ন করার ব্যবস্থা আছে।
খেলাধুলায় সুসং কলেজ বেশ প্রসিদ্ধ। কলেজে রয়েছে একটি বিশাল মাঠ যাতে ফুটবল, ক্রিকেট প্রভৃতি খেলা অনুষ্ঠিত হয়। এছাড়াও কলেজে একটি বাস্কেটবল মাঠ রয়েছে। কলেজের ছাত্র-ছাত্রীদেরকে খেলাধুলার সুবিধা দিতে রয়েছে একটি ক্রীড়া সামগ্রী বিতরণ কক্ষ; যেখান থেকে শিক্ষার্থীদের বিভিন্ন প্রকার খেলার সামগ্রী সরবরাহ করা হয়। বিভিন্ন জাতীয় দিবসে কলেজ মাঠে কুচকাওয়াজসহ নানা রকম সাংস্কৃতিক অনুষ্ঠান পালন করা হয় । তাছাড়া বার্ষিক ক্রীড়া প্রতিযোগীতাও অনুষ্ঠিত হয়।
লেখাপড়ার পাশাপাশি সুসং কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্র ছাত্রীরা বরাবরই আশানুরূপ সাফল্য অর্জন করে আসছে।
হারমানপ্রীত কৌর
হারমানপ্রীত কৌর ভুল্লর (; জন্ম: ৮ মার্চ, ১৯৮৯) পাঞ্জাবের মোগা এলাকায় জন্মগ্রহণকারী ভারতের প্রমিলা আন্তর্জাতিক ক্রিকেটার। ভারত দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে মিডিয়াম ফাস্ট বোলিংয়েও পারদর্শিতা দেখিয়েছেন ।
২০০৯ মহিলা ক্রিকেট বিশ্বকাপ এ ভারতের প্রথম গ্রূপ ম্যাচ দিয়ে পাকিস্তানের বিপক্ষে বোরালে অনুষ্ঠিত খেলায় তার ওডিআই অভিষেক হয়। ব্যক্তিগত সর্বোচ্চ ১০৭* তুলেছেন। এ পর্যন্ত তিনি আটটি ওডিআইয়ে অংশ নিয়েছেন। ১৩ আগস্ট, ২০১৪ তারিখে ওর্মসলিতে অনুষ্ঠিত টেস্টে ইংল্যান্ডের বিপক্ষে অভিষেক ঘটে। টেস্টে তার সেরা বোলিং পরিসংখ্যান হচ্ছে ৫/৪৪।
২০০৯ আইসিসি মহিলা বিশ্ব টুয়েন্টি২০ তে তার আন্তর্জাতিক টুয়েন্টি২০ তে অভিষেক হয়। ২০০৯ আইসিসি মহিলা বিশ্ব টুয়েন্টি২০ থেকে নিয়মিত ভারতের প্রতিনিধিত্ব করে আসছেন তিনি।
২০১৭ সালে ভারত সরকার কর্তৃক প্রদত্ত আন্তর্জাতিক স্তরে খেলাধুলায় উৎকর্ষের স্বীকৃতি স্বরূপ অর্জুন পুরস্কার এ সম্মানিত করে ।
ভৌত রসায়ন
ভৌত রসায়ন (Physical Chemistry) হল রসায়ন বিজ্ঞানের একটি প্রধান শাখা । এই শাখায় কোনো রাসায়নিক বিক্রিয়ার বাহ্যিক ও অভ্যন্তরীণ পরিবর্তণ এবং ঘটনাবলীকে বিজ্ঞানের বিভিন্ন মৌলিক সূত্রের প্রয়োগে ব্যাখ্যা করা হয়। এছাড়াও, এই শাখায় পদার্থের ভৌত অবস্থা এবং বিভিন্ন প্রভাবকের উপস্থিতিতে তাদের পরিবর্তণ সম্বন্ধে পুংখানুপুঙ্খরূপে আলোচনা করা হয়। কোনো রাসায়নিক ব্যবস্থায় (Chemical System) অণু-পরমাণুর অবস্থা, শক্তি ইত্যাদির পরিবর্তণও এই শাখার আলোচ্য বিষয়।